Milno įlanka

Milno įlanka () – Ramiojo vandenyno įlanka ties pietrytiniais Naujosios Gvinėjos krantais, pačiame Papua pusiasalio gale (Papua Naujoji Gvinėja). Ilgis 50 km, plotis 6–8 km. Įteka Guminio upė. Šiauriniai krantai statūs, kalnuoti, pietiniai ir vakariniai derlingi, jose įveistos plantacijos.

Apie įlanką įsikūrusi Papua Naujosios Gvinėjos Milno Įlankos provincija. Pagrindinis pakrantės miestas – Alotau. Verčiamasi žvejyba (eksportui renkami jūrų agurkai).

1606 m. įlanką pasiekė Ispanijos keliautojas Luisas Vaesas de Toresas. 1873 m. britų kapitonas Džonas Morsbis įlanką pavadino admirolo Aleksandro Milno garbei. 1889–1899 m. Milno įlankos pakrantėse buvo kilusi aukso karštinė. II pasaulinio karo metais įlanką buvo užėmę japonai. 1942 m. rugpjūtį–rugsėjį čia įvyko Milno įlankos mūšis – japonai patyrė vieną pirmųjų rimtų pralaimėjimų amerikiečiams. Aplink įlanką amerikiečiai įkūrė keletą karinių oro bazių.

 Šaltiniai 

Kategorija:Papua Naujosios Gvinėjos geografija
Kategorija:Ramiojo vandenyno įlankos
Kategorija:Okeanijos įlankos